СПЕЦИЈАЛНА БОЛНИЦА ЗА ЦЕРЕБРАЛНУ ПАРАЛИЗУ

И РАЗВОЈНУ НЕУРОЛОГИЈУ

1 11040 Београд, Сокобањска 17a; тел: 2667 755, факс: 2668 580; правна служба: 407-3661

 Београд, Браће Јерковића 5; тел.централа: 2468 111, факс: 3973 904

ж.р. 840-564661-56 ПИБ 100184296

матични број: 07036175

E-пошта: ***office@sbcprn.com*** [***www.sbcprn.com***](http://www.sbcprn.com/)

Број: 52/II

Датум: 13.01.2023. године

На основу члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе („Сл.гласник РС“ 96/2019 и 58/2020- Анекс I), Закључка Комисије за давање сагласности за ново запошљавање и додатно радно ангажовње код корисника јавних средстава број 51 бр. 112-9746/2022 од 29.11.2022. године, Одлукe о потреби избора лица за заснивање радног односа са послодавцем број 51/II oд 13.01.2023. године и члана 21. Статута Специјалне болнице за церебралну парализу и развојну неурологију, в.д. директор Специјалне болнице за церебралну парализу и развојну неурологију расписује

**ЈАВНИ ОГЛАС**

**за пријем у радни однос**

**Доктор медицине специјалиста педијатар на болничком одељењу и у специјалистичкој амбуланти** – на неодређено време, 1 извршилац, са пуним радним временом, уз пробни рад од 3 месеца.

**Потребна стручна спрема и услови за обављање послова:**

Високо образовање:

**-** на интегрисаним академским студијама из области медицине, по пропису који уређује високо образовање, почев од 10. септембра 2005. године и завршена специјализација из педијатрије, у складу са Правилником о специјализацијама и ужим специјализацијама здравствених радника и здравствених сарадника;

- на основним студијама из области медицине у трајању од најмање пет година по пропису који је уређивао високо образовање до 10. септембра 2005. године и завршена специјализација из педијатрије, у складу са Правилником о специјализацијама и ужим специјализацијама здравствених радника и здравствених сарадника;

**-** лиценца за рад.

**Радно искуство:** /

**Опис послова:**

- стара се о превентиви и лечењу оболеле деце која се налазе на стационарним одељењима у Специјалној болници;

- обавља консултативне прегледе деце која су на амбулантном третману;

- обавља педијатријску тријажу свих упућених пацијената, обавезну примарну изолацију, врши систематске прегледе, даје потребне сугестије, упућује на консултативне прегледе

- брине се о правилној употреби лекова;

- води рачуна о правилној исхрани стационарних пацијената;

- педијатар са завршенпм едукацијом из епилептологије чита ЕЕГ налазе и ординира анти-епи терапију;

- учествује у раду лекарског колегијума и другим стручним органима Специјалне болнице;

- за свој рад одговоран је директору Специјалне болнице.

Кандидати су обавезни да доставе писану пријаву на оглас са краћом биографијом. Уз пријаву се подносе фотокопије: дипломе о завршеној школи, извод из матичне књиге рођених, доказ о радном искуству (уговори о раду, волонтерски уговори, потврда послодавца и сл.), уверења о положеном стручном испиту и лиценце за рад.

Приликом заснивања радног односа кандидат је дужан да достави лекарско уверење као доказ о здравственој способности за послове на које се прима, потврда да се против лица не води судски поступак као и потврду о неосуђиваности.

Неблаговремене и непотпуне пријаве неће се узимати у разматрање.

Пријаве са потребном документацијом достављају на адресу: Специјална болница за церебралну парализу и развојну неурологију, Београд, Сокобањска 17а – Правна служба.
Рок за пријављивање на оглас је 8 дана од дана објављивања oгласа у огласним новинама Националне службе за запошљавање „Послови“ .

 ВД ДИРЕКТОР

Мр сци.мед.др Данијела Башчаревић